PATVIRTINTA

 Lopšelio-darželio „Vaikystė“

 direktoriaus 2020 m. sausio 30 d.

 įsakymu Nr. V-16

**KĖDAINIŲ LOPŠELIO-DARŽELIO „VAIKYSTĖ“**

**2020 METŲ VEIKLOS PLANAS**

**I SKYRIUS**

 **BENDROSIOS NUOSTATOS**

Kėdainių lopšelio-darželio „Vaikystė“ 2020 m. veiklos planas parengtas, vadovaujantis Lietuvos Respublikos švietimo įstatymu, Valstybinės švietimo strategijos 2013–2022 m. nuostatomis, Geros mokyklos koncepcija, Kėdainių rajono savivaldybės 2020–2022 m. strateginiu veiklos planu ir 2018–2020 m. lopšelio-darželio strateginiu planu, bendruomenės narių pasiūlymais bei rekomendacijomis.

2020 m. veiklos planą rengė darbo grupė, sudaryta lopšelio-darželio direktoriaus 2020 m. sausio 6 d. įsakymu Nr. V-4 „Dėl darbo grupės lopšelio-darželio 2020 m. veiklos planui rengti“.

 planu siekiama, įgyvendinant valstybinę švietimo politiką, teikti kokybiškas švietimo paslaugas, atitinkančias nuolat kintančias visuomenės reikmes,tenkinti ikimokyklinio ir priešmokyklinio amžiaus vaikų ugdymo(si) poreikius.

 planą įgyvendins lopšelio-darželio „Vaikystė“ vadovai, mokytojai ir pagalbos mokiniui specialistai, nepedagoginiai darbuotojai, vaikai ir jų tėvai (globėjai).

**II SKYRIUS**

 **2019 METŲ LOPŠELIO-DARŽELIO VEIKLOS ANALIZĖ**

 2019 m. rugsėjo 1 d. vaikų ugdymas vykdomas pagal ikimokyklinio ir priešmokyklinio ugdymo programas.

 Įstaigoje sukomplektuotos 2 priešmokyklinio ugdymo grupės ( 39 vaikai) ir 9 ikimokyklinio ugdymo grupės (179 vaikai). Bendras

ugdytinių skaičius 2019 m. gruodžio 31 d. buvo 218 vaikų.

 Lopšelyje-darželyje dirbo 43 darbuotojai, iš jų: 20 mokytojų ir 23 aptarnaujančio personalo darbuotojai. Mokytojų išsilavinimas - 7 įgiję aukštąjį universitetinį, 7 aukštąjį, 2 aukštesnįjį išsilavinimą ( 4 mokytojos – studijuoja). Mokytojų amžiaus vidurkis 42,3 metai. Direktorė turi edukologijos magistro laipsnį, yra sertifikuota švietimo lyderystės konsultantė. Direktoriaus pavaduotoja ugdymui turi universitetinį bakalauro laipsnį, yra Kėdainių rajono ikimokyklinio ugdymo įstaigų pedagogų metodinio būrelio pirmininkė. Lopšelyje-darželyje dirba: 2 - mokytojai metodininkai, 8 pedagogai - vyresnieji mokytojai, 9 pedagogai neatestuoti (neturi pakankamai darbo stažo).

 Lopšelyje-darželyje dirba maitinimo organizavimo specialistas, duomenų bazių specialistas, vyriausiasis buhalteris, raštvedys, sandėlininkas, ūkvedys, mokytojų padėjėjos, virėjos, valytojos ir kiti darbininkai.

 Neformaliojo ugdymo būrelius įstaigoje lankė**:** anglų kalbos 11, pramoginių šokių 39, gatvės šokių 14, dailės 34, krepšinio 20, baleto studijos 22, gitaros pamokėlės 12 vaikų. Papildomoje muzikinėje veikloje dalyvavo 20 vaikų.

 2019 m. veiklos plano prioritetinės sritys – ugdymo(si) kokybės tobulinimas, sveikas ir saugus vaikas. Šiems prioritetams įgyvendinti veiklos plane iškelti du tikslai: Formuoti sveikos ir saugios gyvensenos sampratą, stiprinant psichinę ir fizinę vaikų sveikatą Kurti bendruomenę atvirą kaitai.

Uždaviniai:Stiprinti sveikatos saugojimo kompetenciją, suteikiant žinių apie sveiką gyvenseną. Įgyvendinti prevencines priemones, užtikrinančias vaikų saugumą ir užimtumą įvairių veiklų metu. Gilinti tėvų žinias apie vaiko fizinę ir psichinę sveikatą organizuojant tėvų švietimą. Telkti bendruomenę nuolatiniam mokymuisi ir tobulėjimui. Tobulinti viešųjų ryšių sistemą.

 Uždavinių įgyvendinimui numatytos priemonės. Organizuoti seminarai, mokymai mokytojams. Kartu su LSU studentais atlikti fizinio pajėgumo testai su priešmokyklinio amžiaus vaikais (parengtos pateiktys, pateiktos išvados ir rekomendacijos). Organizuoti mokymai tėvams apie vaikų fizinę ir psichinę sveikatą. Interneto svetainėje ir Facebook paskyroje talpinama informacija apie įstaigoje vykdomas ugdytinių veiklas, pasiekimus, organizuojamus bendruomenės renginius.

 Sėkmingai vykdyta gerosios patirties sklaida. Sukurta mokymosi grupė, kurioje dalijamasi gerąja patirtimi iš mokymų ir seminarų, aptariamos vykusios atviros veiklos. Vestos atviros ugdomosios veiklos: „Linksmasis parašiutas“, „Paukščių diena“, „Pažiūrėsim, pamatysim ir margutį išrašysim“, „Velykų zuikutis“, „Kiškiai žaidžia ir sportuoja“, „Advento nykštukas“, „Pasakiška kelionė“, „Meškučio gimtadienis“, „Prie stalo“. Įstaigoje organizuotos sveikatos valandėlės „Kaip augti sveikam“.

 Pasiekimai.

 Priešmokyklinio ugdymo programą baigė 41 vaikas.

 Muzikos būrelį lankantys vaikai dalyvavo ir laimėjo rajoninį vaikų ir moksleivių televizijos konkursą „Dainų dainelė“.

 Ikimokyklinio ugdymo mokytojos dalyvavo respublikinėje konferencijoje „STEAM ikimokykliniame amžiuje“ ir skaitė pranešimą „Gamtamoksliniai vaikų tyrinėjimai“.

Lopšelio-darželio mokytojų komanda sėkmingai įgyvendino projektus: „Sveikatiada“, „Iš kur atsiranda duonelė“ (eTwinning), „Matematika lauke“ (eTwinning), „Išmok plaukti“, „STEAM mokykla“ (kandidatavimo, Ugdymo plėtotės centras), Olimpinė karta (kandidatavimo, Lietuvos tautinis olimpinis komitetas).

 Gautos padėkos už dalyvavimą pilietinėje iniciatyvoje „Atmintis gyva, nes liudija“, šventėje skirtoje Lietuvos Nepriklausomybės atkūrimo dienai paminėti „Taip skamba Lietuva“, rajoninėje ikimokyklinių įstaigų šventėje „Mažųjų talentukų šou“, respublikinėje ikimokyklinio ir priešmokyklinio amžiaus vaikų STEAM kūrybinės laboratorijos „Obuolys ir jo draugai“ darbų parodoje, tarptautinėje interaktyvioje ugdymo įstaigų fotografijų parodoje „Kaip žaidžia pasaulio vaikai“, respublikiniame projekte „Kamuolio diena 2019“, kūrybinių darbų plenere po atviru dangumi „Gamtos spalvos 2019“, vaikų meno šventėje „Vėduoklė mamai 2019“, rajono vaikų kūrybinių darbų parodoje-konkurse „Skirtukas – knygos draugas“, respublikiniame ikimokyklinio amžiaus vaikų piešinių konkurse-parodoje „Tabalai tabalai – atropoja vabalai“, projekte „Nedelsk“, iniciatyvoje „Švarių rankų šokis“, respublikinėje kūrybinių darbų parodoje „Advento vainiką pinu – dalinuosi širdies gerumu“, respublikinėje lopšelių-darželių mažųjų skaitovų poezijos šventėje „Kai žemę šildo ąžuolai 2019“, rajoninėje ikimokyklinių ugdymo įstaigų folklorinių ansamblių šventėje „Ei, mažiukai, duokim garo 2019“, tarptautinėje kūrybinių darbų parodoje „Atvirukas Lietuvai 2019“, tarptautinėje ikimokyklinio ugdymo įstaigų piešinių parodoje „Mano šalies pasakos“, respublikinėse priešmokyklinio ugdymo vaikų sportinėse žaidynėse „Nykštukų šėlsmas2019“.

 Įstaigoje organizuotaakcija „Padėkime miško paukšteliams ir žvėreliams“, Lietuvos autizmo asociacijos „Lietaus vaikai“ akcija „Pasodinkim SUPRATIMO MEDĮ“, renginys skirtas Pasaulinei sniego dienai „Besmegenio pokštai“, projektas „Mažoj širdelėj – visa Lietuva“, projekto RIUKKPA projektas „Lietuvos mažųjų žaidynės“ I-asis etapas, projektas „Rieda margučiai, žaidžia vaikučiai“, ugdytinių ir tėvų kūrybinių darbų paroda „Margučių pavasaris“, respublikinis renginys „Judėkime šokio ritmu 2019“, RIUKKPA inicijuotos akcijos „Judrūs vaikai – gamtos draugai“, „Sportuojantis koridorius“, „Rieda ratai rateliukai“, pasaulinė akcija „Pamoka lauke“, edukacinė savaitė, respublikinė akcija „Darželinukai – už krepšinio rinktinės pergales“, susitikimas su gyvūnų gerovės tarnybos „Pifas“ atstovais, rudens šventės „Mykolinės“ ir „Daržovių ginčas“, Solidarumo bėgimas 2019, Šv. Martyno šventė, „Sveikatiados“ konkursas „Sveikatiados iššūkis – nei dienos be mankštos“, projektas „Dienos miego ritualas grupėse prieš miegą“, adventinis rytmetys „Eisim Kalėdų ieškoti“.

 Mokytojai organizavo „Lietuvos mažųjų žaidynių“ II -ąjį etapą rajone, kuris vyko Kėdainių sporto centre. Šiame etape dalyvavo Kėdainių rajono ikimokyklinio ugdymo įstaigų komandos iš „Varpelio“, „Pasakos“, Žilvičio“, „Vaikystė“ lopšelių-darželių. Rajoninę ikimokyklinio amžiaus vaikų viktoriną „Pasakos duris pravėrus“. Joje dalyvavo komandos iš mūsų lopšelio-darželio, lopšelio-darželio „Varpelis“ ir Josvainių socialinio ir ugdymo centro.

 **Pagalbos teikimas.**

 Logopedo pagalba buvo suteikta 43 vaikams. Užsiėmimus lankė 16 priešmokyklinio amžiaus ir 27 ikimokyklinio amžiaus, 5-7 metų vaikai.

 Nemokamas maitinimas skirtas 4 priešmokyklinukams ir 24 ikimokyklinukams maitinimui buvo taikoma 50 procentų nuolaida. Visi įstaigos vaikai dalyvauja ES programoje ‚Vaisių ir daržovių bei pieno ir pieno produktų vartojimo skatinimas ugdymo įstaigose“.

 Įgyvendinamos programos: ankstyvoji prevencinė programa „Zipio draugai“, socialinių – emocinių įgūdžių programa „Kimochis“.

 Per 2019 metus vyko 5 Vaiko gerovės komisijos posėdžiai. Vaiko gerovės komisijos posėdžiuose aptarti vaikų socialinio ir emocinio ugdymo, prevencinių programų įgyvendinimo, kiti su vaiko gerove susiję aspektai, vaikų, turinčių elgesio, socialinių ir psichologinių problemų, klausimai.

 **Tėvų švietimas.**

 Direktorės iniciatyva aktyviai vykdomas tėvų švietimas. Organizuoti mokymai, visuotiniai tėvų susirinkimai, kurių metu tėvai supažindinti su lopšelio-darželio veikla, ugdymo procesu ir jo naujovėmis, vyko mokytojų, pagalbos mokiniui specialistų konsultacijos. Vyko mokymai-seminarai „Užauginti sveiką vaiką – misija (ne)įmanoma“, „Laimingas vaikas. Mūsų – suaugusiųjų vaidmuo. I ir II dalys. Vyko tėvelių ir mokytojų kūrybinės dirbtuvės „Kalėdų šviesa“. Buvo suorganizuota šeimos šventė „Mums smagu būt kartu“. Pirmas mėnesio ketvirtadienis paskelbtas Tėvų diena . Lopšelyje-darželyje veikia Tėvelių akademija, kuri renkasi kiekvieno mėnesio paskutinį ketvirtadienį.

 **Kvalifikacijos tobulinimas.**

 Mokytojams ir pagalbos mokiniui specialistams buvo sudarytos sąlygos dalyvauti kvalifikacijos tobulinimo renginiuose. Per 2019 metus mokytojai ir pagalbos mokiniui specialistai dalyvavo 105 dienas (vidutiniškai 5,55 dienos) kvalifikacijos tobulinimo seminaruose, kursuose.

Įstaigoje buvo organizuoti seminarai, paskaitos: „Sveikatos raštingumas – nauja mada ar būtinybė“, „Ikimokyklinio ir pradinio mokyklinio amžiaus vaikų fizinių ypatybių testavimas ir ugdymas“, „Autizmo spektro sutrikimai: atpažinimas ir pagalbos galimybės“, „Kūno kultūra vaikų darželyje“, „Patirtinis ugdymas su PYKŠT ir POKŠT eksperimentais“.

Mokytojai taip pat kvalifikaciją tobulino seminaruose: „Vaikų autistų komunikacinių gebėjimų ugdymas“, „Pasakos vaikams – sekti, išveikti, įtraukti“, „Prasmingas pasakų pasaulis. Koks jis? Kaip jį kurti? Kaip jis mus augina?“, „Emocinio intelekto svarba ir lavinimo galimybės su PKG metodinėmis priemonėmis“, „Ugdomieji žaidimai hiperaktyviems, agresyviems ir kitiems vaikams ikimokyklinėse įstaigose“, „Lietuvos mažųjų žaidynės. Organizavimo ir teisėjavimo metodika“, „Į STEAM orientuoto ugdymo stiprinimas mokinių pasiekimams gerinti“, konferencijose: „STEAM ikimokykliniame amžiuje“, „Ypatingi vaikai ir jų ugdymas“, „Vaikų emocinio intelekto ugdymas“, „Socialinis-emocinis ugdymas, integruojant Kimochis programą ikimokykliniame ugdyme. Atvejų analizė“, paskaitose: „Nebijokite drausminti vaikų“, „Kūrybinė veikla priešmokykliniame amžiuje“, „Sveikatos keliu ženkime kartu“, „Smulkiosios motorikos ugdymo įtaka vaikų kalbos vystymuisi“.

Pagal mokytojų ir pagalbos mokiniui specialistų perspektyvinę atestacijos programą 2019 m. atestuotas vienas ikimokyklinio ugdymo mokytojas, kuris įgijo vyresniojo mokytojo (ikimokyklinis ugdymas) kvalifikacinę kategoriją.

 Veikė savivaldos institucijos: lopšelio-darželio taryba (naujai išrinkta), darbo taryba(naujai išrinkta), mokytojų taryba, Tėvelių akademija.

 **Partnerystės ir bendradarbiavimo valdymas**.

 2019 m. buvo pasirašytos bendradarbiavimo sutartys su VŠĮ Aukštaitijos krepšinio mokykla, Kėdainių „Atžalyno“ gimnazija, Lietuvos sporto universiteto Kėdainių „Aušros“ progimnazija, Lietuvos sporto universitetu.

 Vaiko gerovės komisija bendradarbiavo su Kauno apskrities vaiko teisių apsaugos skyriumi Kėdainių rajone, Kėdainių švietimo pagalbos tarnyba, Kėdainių pagalbos šeimai centru.

 **Darbo aplinka.**

 2019 m. atnaujintos dviejų grupių erdvės, nupirkti baldai ir įranga (projektas „Kėdainių lopšelio-darželio „Vaikystė“ infrastruktūros modernizavimas“ įgyvendinamas pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonę Nr. 09.1.3-CPVA-R-705 „Ikimokyklinio ir priešmokyklinio ugdymo prieinamumo didinimas“)

 Lopšelis – darželis per 2019 m. įsigijo 1 interaktyvią lentą, 3 nešiojamus kompiuterius,1 spalvotą spausdintuvą, 1 ekraną, 2 projektorius, atnaujino kabinetuose baldus, įsigijo 4 žaidimų namelius lauko edukacinėms erdvėms, įsigijo šaldytuvą, muzikinį centrą, įrengė garso sistemą koridoriuje, buvo sutvarkytas lauko apšvietimas. Vaikai naudojasi sporto ir muzikos salėmis.

 Lopšelio – darželio aplinka atitinka higienos normų reikalavimus, turi higienos pasą.

 **Finansų išteklių valdymas.**

 2019 metais Kėdainių lopšeliui – darželiui „Vaikystė“ buvo skirta ir panaudota 325,1 tūkst. eurų mokinio krepšelio lėšų, savarankiškoms funkcijoms vykdyti – 223,5 tūkst. eurų. Už patalpų nuomą surinkta 2,6 tūkst. eurų, už suteiktas paslaugas ( maitinimas, ugdymas)– 56,6 tūkst. eurų, montessori mokestis 0,82 tūkst. eurų.

**III SKYRIUS**

**SSGG ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| Dirba kvalifikuoti mokytojai.Jaunas, kūrybiškas, besimokantis mokytojų kolektyvas.Bendradarbiavimas su aukštosiomis mokyklomis, gimnazijomis.Sėkmingai įgyvendinama priešmokyklinio ugdymo programa.M. Montessori metodo taikymas ugdymo procese.Socialinio ir emocinio intelekto ugdymo programa Kimochis.Programa „Zipio draugai“.Edukacinių renginių įvairovė lopšelio-darželio vaikams.Edukacinių išvykų savaitė.Gausus neformaliojo ugdymo būrelių pasirinkimas.Racionalus įstaigos finansinių lėšų naudojimas.Saugi aplinka.Geras mikroklimatas. | Nepakankamai aktyvus dalyvavimas tarptautiniuose projektuose.Pagalbos vaikui specialistai (trūksta psichologo).Nepakankamai aktyvus dalyvavimas rajoninėje, respublikinėje veikloje.Įstaigoje neorganizuojami rajoniniai, respublikiniai renginiai. |
| **GALIMYBĖS** | **GRĖSMĖS** |
| Tobulinti naujų mokytojų kvalifikaciją.Gerosios patirties sklaida įstaigoje, rajone, respublikoje.STEAM veiklų integravimas į ugdymo procesą.Projekto „Olimpinė karta“ integravimas į ugdymo procesą.Dalyvavimas tarptautiniuose projektuose.IKT bazės atnaujinimas. „Vaikystės miesto“ kūrimas.Tėvelių akademijos veikla.Įstaigos viešųjų ryšių sistemos kūrimas ir tobulinimas.Rėmėjų pagalba. | Emigracija.Vaikų gimstamumo mažėjimas.Vaikų su specialiaisiais poreikiais skaičiaus didėjimas. |

**IV SKYRIUS**

**2020 METŲ LOPŠELIO-DARŽELIO VEIKLOS PLANAS**

**VIZIJA –** kūrybinga, moderni, nuolat tobulėjanti, skleidžianti M. Montessori ugdymo filosofiją ir idėjas, įstaiga.

**MISIJA** **–** įgyvendinant valstybinę švietimo politiką, teikti kokybiškas švietimo paslaugas ir tenkinti vaikų ugdymo(si) poreikius.

**PRIORITETAI**

* Atvira ir saugi ugdymo(si) aplinka.
* Švietimo paslaugų įvairovė ir ugdymo kokybė.

**Tikslas. Tobulinti švietimo paslaugų ir ugdymo kokybę, užtikrinant ugdymo turinio kaitą, atitinkančią šiuolaikinius ugdymo tikslus.**

**Uždaviniai:**

1. Siekti veiksmingo įstaigos veiklos organizavimo, planavimo, vertinimo ir įsivertinimo.
2. Užtikrinti ugdymo turinio įvairovę, teikiant šiuolaikišką, tautos vertybėmis grindžiamą ugdymą.
3. Įvairinti ugdymo(si) procesą siekiant maksimalios kiekvieno vaiko pažangos.

**V SKYRIUS**

**VEIKLOS TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |
| --- |
| **Tikslas - tobulinti švietimo paslaugų ir ugdymo kokybę, užtikrinant ugdymo turinio kaitą, atitinkančią šiuolaikinius ugdymo tikslus.** |
| **Uždaviniai** | **Įgyvendinimo priemonės** | **Laikas** | **Ištekliai** | **Vykdytojai** | **Sėkmės kriterijai** |
| 1. Siekti veiksmingo įstaigos veiklos organizavimo, planavimo, vertinimo ir įsivertinimo. | 1.1. Gerosios patirties sklaida mokymosi grupėje. | Visus metus | Žmogiškieji ištekliai |  Mokymosi grupė | Kokybiškai organizuojama ugdomoji veikla. |
| 1.2. Parengti ir vykdyti įstaigos planus. | Visus metus | Žmogiškieji ištekliai | Vadovai, mokytojai | Kryptingai organizuojama ir įgyvendinama lopšelio-darželio veikla. |
| 1.3. Atlikti mokytojų, pagalbos mokiniui specialistų, darbo grupių metinės veiklos įsivertinimo analizę. | 1 kartą per metus | Žmogiškieji ištekliai | Mokytojai | Mokytojai įsivertina ugdomosios veiklos rezultatus. |
| 1.4. Įgyvendinti ikimokyklinio ir priešmokyklinio ugdymo programas. | Visus metus | Žmogiškieji ištekliai | Vadovai, mokytojai | Stiprėja ugdymo procese dalyvaujančių mokytojų bendradarbiavimas ir atsakomybė įgyvendinant programas. |
| 1.5. Tobulinti lopšelio-darželio veiklos kokybės įsivertinimo procesą. | Visus metus | Žmogiškieji ištekliai | Vadovai, mokytojai | Veiklos kokybės įsivertinimas atskleidžia įstaigos stipriąsias ir tobulintinas puses. |
|  | 1.6. Užtikrinti bendruomenės informavimą apie ugdymosi proceso kokybę. | 2 kartus per metus | Žmogiškieji ištekliai | Vadovai | Bendruomenė žino apie pasiekimus, pažangą. |
|  2. Užtikrinti ugdymo turinio įvairovę, teikiant šiuolaikišką, tautos vertybėmis grindžiamą ugdymą. | 2.1. Organizuoti išvykas, ekskursijas po gyvenamosios vietos apylinkes. | Visus metus | Žmogiškieji ištekliaiMK lėšos | Pilietiškumo mokyklėlė | Vaikai susipažįsta su savo gyvenamąja aplinka ir jos žmonėmis. |
| 2.2. Aktyviai dalyvauti edukacinėse programose. | Visus metus | MK lėšos | Mokymosi grupė | Vaikai domisi ir tyrinėja savo krašto istoriją, papročius ir tradicijas. |
| 2.3. Atnaujinti ikimokyklinio ugdymo programą „Vaikystės taku“. | Visus metus | Žmogiškieji ištekliai | Darbo grupė | Ugdymo kokybės gerinimas, atsižvelgiant į pasikeitusį laikmečio ir švietimo kontekstą. |
| 2.4. Organizuoti Lietuvos valstybines šventes įstaigoje.  | Visus metus | Žmogiškieji ištekliai | Pilietiškumo mokyklėlė | Vaikų dalyvavimas renginiuose skatina pilietiškumą, gilina žinias apie Lietuvą. |
| 3. Įvairinti ugdymo(si) procesą siekiant maksimalios kiekvieno vaiko pažangos. | 3.1. Kurti savo edukacines erdves („Vaikystės miestas“). | Visus metus | Žmogiškieji ištekliai | Mokytojai, Tėvelių akademija | Skatina bendravimą ir bendradarbiavimą. |
| 3.2. Sudaryti sąlygas domėtis įvairiomis profesijomis. | Visus metus | Žmogiškieji ištekliai | Pilietiškumo mokyklėlė | Lankosi tėvų darbovietėse. Susitinka su įvairių profesijų žmonėmis. |
| 3.3. Dalyvauti STEAM tinklo mokyklų veikloje. | Visus metus | Žmogiškieji ištekliaiMK lėšos | Alma Sungailienė | Gerėja vaikų pasiekimai problemų sprendimo, kūrybiškumo, tyrinėjimų srityse. |
| 3.4. Dalyvauti RIUKKPA, „Sveikatiada“, „Olimpinė karta“, Sveikatą stiprinančių mokyklų ir aktyvių mokyklų iniciatyvose. | Visus metus | Žmogiškieji ištekliai | Sporto, sveiko maisto ir sveikatos mokyklėlė | Stiprėja vaikų sveikata ir formuojasi sveikos gyvensenos įgūdžiai.Bendruomenės narių sveikos gyvensenos įgūdžių gilinimas. |
| 3.5. Bendradarbiavimas su socialiniais partneriais. | Visus metus | Žmogiškieji ištekliai | Vadovai | Plečiasi ir tobulėja tarpinstitucinis bendradarbiavimas (galimybės naudotis erdvėmis, priemonėmis, programomis). |
| 3.6. Integruoti prevencines programas ir priemones ugdymo procese.  | Visus metus  | Žmogiškieji ištekliai | Vadovai, mokytojai | Gera vaikų emocinė savijauta, operatyvus kylančių problemų sprendimas. |
| 3.7. Sudaryti mokytojams sąlygas dalyvauti kvalifikacijos tobulinimo renginiuose. | Visus metus | MK lėšos | Vadovai  | Tobulės mokytojų profesinės ir bendrosios kompetencijos. Mokytojai įvaldys naujus ugdymo metodus, tyrinėjimams skirtus įrankius. |

**VI SKYRIUS**

 **LAUKIAMI REZULTATAI**

Įgyvendinus uždavinius bus pasiekti rezultatai:

* Kryptingas įstaigos veiklos organizavimas, planavimas, vertinimas ir įsivertinimas.
* Ugdymo įstaigoje sudarytos sąlygos gerai vaiko savijautai.
* Ugdymo turinio įvairovė užtikrins šiuolaikišką, tautos vertybėmis grindžiamą ugdymą, padedantį siekti vaiko maksimalios pažangos.

**VII SKYRIUS**

**LĖŠŲ ŠALTINIAI**

Metinis planas bus įgyvendinamas panaudojant savivaldybės biudžeto ir mokinio krepšelio lėšas.

Dalis plano priemonių bus finansuojama iš specialiųjų programų ir paramos lėšų.

**VIII SKYRIUS**

 **ĮGYVENDINTO PLANO ĮVERTINIMAS**

Vertinimo dalyviai: mokytojai ir pagalbos mokiniui specialistai, vadovai, tėvai ir ugdytiniai.

Vertinimo metodai: apklausos, duomenų analizės, veiklos ataskaitos.

Aptarimas ir veiklos ataskaitos pristatymas Lopšelio-darželio ir Mokytojų tarybos posėdžiuose.

**IX SKYRIUS**

 **BAIGIAMOSIOS NUOSTATOS**

2020 m. veiklos plano įgyvendinimą koordinuos direktoriaus pavaduotojas ugdymui.

Priežiūrą vykdys lopšelio-darželio direktorius.

už metinio veiklos plano vykdymą bus atsiskaitoma lopšelio-darželio savivaldos institucijoms.

\_\_\_\_\_\_\_\_\_\_\_\_\_**\_\_\_\_\_\_\_\_\_\_\_**

PRITARTA

Lopšelio-darželio ,,Vaikystė“ tarybos

2020 m. sausio 29 d.

protokolu Nr. 1